Inbertsio-sozietate

Inbertsio-sozietateaEuskalterm: [Banka eta Aurrezkia Hiztegia ] [2019] inbertsio kolektiboko erakundeak dira, sozietate anonimoaren forma hartzen dutenak. Sozietatearen xedea da publikoaren funtsak, ondasunak edo eskubideak erakartzea, finantza-aktiboak edo beste aktiboak kudeatzeko eta inbertitzeko; horrela, emaitza kolektiboen arabera zehaztuko da inbertitzaileen errentagarritasuna.Ley española estatal 35/2003, de 4 de noviembre, de Instituciones de Inversión Colectiva.

Inbertsio kolektiboko erakundeak finantzarioak edo ez-finantzarioak izan daitezke, eta inbertsio-sozietatearen edo inbertsio-funtsaren forma juridikoa hartzen dute.

Inbertsio-sozietateak edo funtsak dira modurik irisgarriena inbertitzaile txiki eta ertainek burtsa-tresnetan aurrezteko aukera izan dezaten. Inbertitzaileak sozietate horien akzioak erosten ditu, eta haien errendimendua akzioen erosketa-prezioaren eta salmenta-prezioaren arteko aldeak zehazten du. Inbertitzaileek emandako baliabideak baloreen merkatuko tresnen saskia erosteko erabiltzen dituzte funtsek, arriskuak dibertsifikatzen saiatuz.

Erakunde horiek balore-zorroak edo inbertsio-portafolioak eratzen dituzte, publiko inbertitzailearengandik atzematen dituzten baliabideekin. Balio horien hautaketa arriskuak dibertsifikatzeko irizpidean oinarritzen da. Sozietate horien kapitala ordezkatzen duten akzioak eskuratzean, inbertitzaileak hainbat abantaila lortzen ditu, hala nola bere inbertsioen dibertsifikazioa, arriskua murrizteko funtsezko printzipioa, eta baloreen merkatuan baldintza onuragarrietan parte hartzeko aukera, emandako baliabideen zenbatekoa kontuan hartu gabe.

Inbertsio-sozietateek ez dituzte barne hartzen artekaritza-sozietateak, aseguru-konpainiak eta bankuak.

Inbertitzaile txiki edo ertain batentzat, balore-merkatuko tresnak modu bateratuan erostea bere inbertsioa gehiegi kontzentratzea izango litzateke. Hori guztia, kontuan hartu gabe kasu askotan oso handiak direla burtsako tresna jakin bat erosteko eskatzen diren gutxieneko zenbatekoak. Inbertsio-sozietate batean, aldiz, inbertitzailearen baliabideak beste batzuen baliabideei gehitzen zaizkie, eta horrek kontuan hartutako burtsa-balioen aukerak zabaltzea ahalbidetzen du.

Inbertsio-sozietateak epe luzeko inbertsiorako diseinatuta daude, ez epe laburreko merkataritzarako.

Estatu Batuetan, sozietate horiek Estatu Batuetako Burtsa eta Baloreen Batzordeak arautzen ditu, eta 1940ko Inbertsio Sozietateen Legearen arabera erregistratuta egon behar dira.

 Erreferentziak 

 Kanpo estekak 

Kategoria:Enpresa motak
Kategoria:Elkarte zuzenbidea